Nariadenie Komisie (EHS) č. 1480/83
zo 7. júna 1983
o klasifikácii tovaru podpoložky 97.03 B Spoločného colného sadzobníka
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 97/69 zo 16. januára 1969 o opatreniach, ktoré sa majú prijať pre jednotné používanie nomenklatúry Spoločného colného sadzobníka [1], naposledy zmenené a doplnené Aktom o pristúpení Grécka, najmä na jeho článok 3;
keďže na zabezpečenie jednotného používania nomenklatúry Spoločného colného sadzobníka sa musia stanoviť opatrenia na colnú klasifikáciu týchto tovarov:
1. súprava pre deti zložená z kovovej retiazky s príveskom kameového typu z kovu a umelej hmoty, dvoch náušníc, brošne a prsteňa z kovu a plastu upravenej do jedného balenia;
2. súprava pre deti zložená z kovovej retiazky s príveskom v tvare hodiniek, dvoch náušníc, dvoch náramkov a dvoch umelohmotných prsteňov upravenej do jedného balenia;
keďže Spoločný colný sadzobník pripojený k nariadeniu Rady (EHS) č. 950/68 [2], naposledy zmenenému a doplnenému nariadením (EHS) č. 604/83 [3] uvádza pod položkou č. 71.16 napodobeninu šperkov a pod položkou č. 97.03, inter alia, iné hračky; keďže pre klasifikáciu príslušného tovaru možno brať do úvahy tieto položky;
keďže súpravy nemožno považovať za tovar "napodobenina šperkov" položky č. 71.16; keďže z dôvodu ich použitia a veľmi jednoduchej výroby majú charakter hračiek položky 97.03;
keďže následne tento tovar musí byť klasifikovaný pod položkou 97.03 Spoločného colného sadzobníka; keďže v rámci tejto položky sa musí zvoliť podpoložka B;
keďže opatrenia stanovené v tomto nariadení sú v súlade so stanoviskom Výboru pre nomenklatúru Spoločného colného sadzobníka,
PRIJALA TOTO NARIADENIE:
Článok 1
Súpravy pre deti zložené z:
1. súprava pre deti zložená z kovovej retiazky s príveskom kameového typu z kovu a umelej hmoty, dvoch náušníc, brošne a prsteňa z kovu a plastu upravenej do jedného balenia;
2. súprava pre deti zložená z kovovej retiazky s príveskom v tvare hodiniek, dvoch náušníc, dvoch náramkov a dvoch umelohmotných prsteňov upravenej do jedného balenia,
musia byť klasifikované v Spoločnom colnom sadzobníku pod položkou:
97.03 iné hračky; funkčné modely na rekreačné účely:
B. iné.
Článok 2
Toto nariadenie nadobúda účinnosť 21. deň po jeho uverejnení v Úradnom vestníku Európskych spoločenstiev.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 7. júna 1983.